ΓΡΑΠΤΗ ΕΡΩΤΗΣΗ E-1506/96 υποβολή: Cristiana Muscardini (NI) προς το (19 Iουνίου 1996)

Θέμα: Eναρμόνιση του επιτρεπομένου μεγίστου βάρους στις οδικές μεταφορές

Οι κοινοτικές οδηγίες ορίζουν τους 40 τόννους ως μέγιστο βάρος για τις οδικές μεταφορές. Οστόσο, τα κράτη μέλη, ως επί το πλείστον, δεν ακολουθούν τις οδηγίες αυτές, με την εξαίρεση της Μεγάλης Βρετανίας, της οποίας το εσωτερικό όριο είναι 38 τόννοι.

Λαμβάνοντας υπόψη ότι συνήθως παραβιάζεται το όριο που θέτουν οι οδηγίες αυτές και ότι υπάρχουν κράτη, όπως η Ολλανδία, που ζητεί την αύξηση του ορίου σε 50 τόννους, η δε Δανία στους 60,

ερωτάται το Συμβούλιο των Υπουργών εάν δεν κρίνει σκόπιμο να συντάξει κανονισμό που θα ορίζει το μέγιστο όριο του βάρους για τις οδικές μεταφορές στους 44 τόννους, δεδομένου μάλιστα ότι και η Επιτροπή προσανατολίζεται προς μία εναρμόνιση προς αυτήν την κατεύθυνση.

Απάντηση (19 Νοεμβρίου 1996)

1. Η οδηγία 85/3/ΕΟΚ της 19ης Δεκεμβρίου 1984 σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων ((ΕΕ L 2 της 3.1.1985, σελ. 14. Οδηγία που τροποπειήθηκε την τελευταία φορά από την οδηγία 92/7/ΕΟΚ (ΕΕ L 57 της 2.3.1992, σελ. 29). )) ορίζει το μέγιστο επιτρεπόμενο βάρος των συνδυασμών οχημάτων με 5 ή 6 άξενες, στις διεθνείς μεταφορές σε 40 τόννους.

2. Στην πρόταση οδηγίας της 15ης Δεκεμβρίου 1993 σχετικά με τον καθορισμό μέγιστων επιτρεπομένων βαρών και διαστάσεων οδικών οχημάτων άνω των 3,5 τόννων που κυκλοφορούν εντός της Κοινότητας ((ΕΕ C 38 της 8.2.1994, σελ. 3. )), η οποία τροποποιήθηκε από την πρόταση της 27ης Ιουνίου 1995 ((ΕΕ C 247 της 23.9.1995, σελ. 1. )), η Επιτροπή πρότεινε να αυξηθεί από 40 σε 44 τόννους, στις διεθνείς μεταφορές, το μέγιστο επιτρεπόμενο βάρος (ΜΕΒ) των συνδυασμών οχημάτων με 6 άξονες που φέρουν «φιλικές προς το οδόστρωμα»αναρτήσεις.

Η Επιτροπή πρότεινε επίσης να επεκταθούν στις εθνικές μεταφορές τα μέγιστα επιτρεπόμενα βάρη που ισχύουν για τις διεθνείς μεταφορές, για τα οχήματα με 4, 5 και 6 άξονες. Κατ' αυτόν τον τρόπο θα μπορούσε να επιτευχθεί, σε εθνικές και διεθνείς μεταφορές, εναρμόνιση που θα επέτρεπε για το σύνολο της Κοινότητας, όσον αφορά τα οχήματα με 6 άξονες, ΜΕΒ 44 τόννων.

3. Με βάση την προαναφερόμενη πρόταση, το Συμβούλιο καθόρισε, στις 8 Δεκεμβρίου 1995, την κοινή θέση (ΕΚ) αριθ. 34/95 για τη θέσπιση οδηγίας του Συμβουλίου σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπομένων διαστάσεων στις εθνικές και διεθνείς μεταφορές και των μέγιστων επιτρεπομένων βαρών στις διεθνείς μεταφορές ((ΕΕ C 356 της 30.12.1995, σελ. 13. )).

Η κοινή θέση του Συμβουλίου καλύπτει το μεγαλύτερο μέρος της πρότασης της Επιτροπής, αλλά δεν καλύπτει, μεταξύ άλλων, ούτε την επέκταση των ΜΕΒ των οχημάτων με 4, 5 και 6 άξονες στις εθνικές μεταφορές ούτε την προαναφερόμενη αύξηση από 40 σε 44 τόννους για τα οχήματα με 6 άξονες.

Όσον αφορά τη διατήρηση, στις διεθνείς μεταφορές, του ΜΕΒ των φορτηγών με 6 άξονες σε 40 τόννους, το Συμβούλιο έλαβε υποόψη του τη γνώμη της 15ης Νοεμβρίου 1994 ((ΕΕ C 341 της 5.12.1994, σελ. 39. )) του Ευρωπαϊκού Κοινοβουλίου, που έκρινε ότι δεν είναι σκόπιμο να αυξηθεί το ΜΕΒ των εν λόγω οχημάτων.

4. Στις 14 Μαρτίου 1996 το Ευρωπαϊκό Κοινοβούλιο έξέδωσε απόφαση σχετικά με την κοινή θέση του Συμβουλίου ((ΕΕ C 96 της 1.4.1996, σελ. 233. )) που δεν περιλαμβάνει νέες τροπολογίες σχετικά με το μέγιστο επιτρεπόμενο βάρος των βαρέων οχημάτων. Το Συμβούλιο, λαμβάνοντας υπόψη την απόφαση αυτή του Ευρωπαϊκού Κοινοβουλίου και την επανεξετασθείσα πρόταση που του διαβίβασε η Επιτροπή στις 14 Μαΐου 1996, εξέδωσε, στις 25 Ιουλίου 1996, την προαναφερόμενη νέα οδηγία (96/53/ΕΟΚ).